Wp/shi/Tutlayin tisamiyin
Tutlayin tisamiyin gan yat tawja n tutlayin ittuysawaln ɣ Asya d Tafriqt. Tg ula yan iẓli n Tutlayin tifrusyawiyin.
Tawja n tutlayin ad gis kran tutlayin nna s tuysawaln bahra ɣ umaḍal, zund taɛrabt d tutlayin akk iqburn ɣ umzruy n ufgan : tutlayin tassyryanniyn (cunéiforme), tamiṣrit taqburt (hiéroglyphes), taɛibrit et taramit taqburt.
Tutlayt taymmat nnsn irwas is tlul ɣ Asya.
Aẓur n yism
Ism ad n " tisamiyin" nɣ "simitik" yuckad zɣ Sam, yus n Nuḥ.
Tutlayin mqqurnin
Tawja ad tsmun kigan n tutlayin mqqurnin nna d nna ɣ illa uṭṭun n imsawaln yugr 5 id mlyun, Tanna akk gisn imqqurn tga tt tutlayt taɛrabt nna iṭṭafn uggar n 450 id mlyun n imsawaln, ar nttafa ula tutlayt tamharit s yan wuṭṭun n 27 id mlyun n imsawaln, d tutlayt taɛibrit ula nttat s 8 id mlyun n imsawaln, ɛad tutlayt tigriniyt s 6,75 id mlyun n imsawaln.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn